Ինչպես տեղեկացրին ՀՀ տնտեսական զարգացման և ներդրումների նախարարության տեղեկատվության և հասարակայնության հետ կապերի բաժնից, չինական պատվիրակության ներկայացուցիչները ներկայացրել են իրենց գործունեությունը, առանձնացրել Հայաստանում իրենց հետաքրքրությունների շրջանակը և նշել, որ կարող են համագործակցել թեյի, գինու արտադրության բնագավառում, տեքստիլ արդյունաբերության, շինանյութերի և հանքանյութերի ոլորտներում։ Նրանք նաև նշել են, որ շատ տպավորված են հայկական գինիներով, հատկապես նռան գինով, կարող են և ցանկանում են ավելի շատ գինի ներկրել Չինաստան, նաև մտադրություն ունեն Չինաստանում հիմնելու գինու գործարան և արտադրելու նռան գինի։